ועדת הכספים, כנסת 18, פרוטוקול מספר 1032, 2012-03-05 11:00

משה גפני: אני מתכבד לפתוח את ישיבת ועדת הכספים.

משה גפני: על סדר היום תקנות התעבורה (תיקון מס'), התשע"ב-2012 (ביטול אגרת כפל רישיון רכב עם שעבוד).

דפנה עין דור: במסגרת תקנות התעבורה יש שתי אגרות.

דפנה עין דור: האחת, בגין כפל רישיון ואגרה בגין כפל רישיון עם שעבוד.

דפנה עין דור: אנחנו רוצים לבטל את האגרה.

דפנה עין דור: האגרה בגין כפל רישיון היא על סך 28 שקלים כאשר האגרה בגין כפל רישיון לרכב שיש עליו שיעבוד היא 145 שקלים.

דפנה עין דור: אנחנו מבקשים לבטל את האגרה של ה-145 שקלים כאשר כל מי שמבקש כפל רישיון, ישלם את האגרה המופחתת של ה-28 שקלים.

משה גפני: אתם מבטלים את האגרה בסך 145 שקלים.

משה גפני: מה נפל עליכם פתאום?

דפנה עין דור: רצון טוב.

משה גפני: כל הכבוד לרצון הטוב.

משה גפני: אנחנו מצביעים על אישור תקנות התעבורה (תיקון מס'), התשע"ב-2012 (ביטול אגרת כפל רישיון רכב עם שעבוד).

משה גפני: בעד אישור התקנות – פה אחד התקנות אושרו

משה גפני: התקנות אושרו.

משה גפני: תודה רבה לכם.

משה גפני: אלה דווקא תקנות טובות.

משה גפני: תודה רבה.

משה גפני: אנחנו עוברים לסעיף הבא בסדר היום.